በአዋሽ ፈንታሌ ወረዳ በከባድ ዝናብ ምክንያት ለ330 ቤተሰቦች ተፈናቀሉ
በአዋሽ ፈንታሌ ወረዳ ቦሎይታ ቀበሌ ነፋስ ቀላቅሎ በጣለው ዝናብ ምክንያት 330 ቤተሰቦች ከመኖሪያ  ቤታቸው  መፈናቀላቸውን የዓፋር ክልል አደጋ  መከላከል ምግብ  ዋስትና ፕሮግራም ማስተባባሪያ ጽህፈት ቤት አስታወቀ ፡፡የጽህፈት ቤቱ ኃላፊ ተወካይ አቶ ከድር አብደላ ዛሬ ለዋልታ እንደገለጹት፤ባለፈው ሳምንት በፈንታሌ ወረዳ  ቦሎይታ ቀበሌ ነፋስ ቀላቅሎ በጣለው ኃይለኛ ዝናብ  ባስከተለው አደጋ  ምክንያት ጉዳት ለደረሰባቸው  ወገኖች ወደ የተሻለ ሥፍራ እንዲዛወሩ ከማድረጉ በተጨማሪ የምግብ፣ የመጠሊያና  የቁሳቁስ ድጋፎችን ተደርጎላቸዋል  ።     በአፋር ክልል በአዋሽ ወንዝ ዙሪያን ተከትሎ የሚገኙ በክረምት ወቅት ለጎርፍ ተጋላጭ የሆኑ 23 ወረዳዎች ተለይተው የቅድመ ጥንቃቄ ሥራዎች ሲካሄዱ መቆየታቸውን አቶ ከድር አስረድተዋል ።በተለይ ክልሉ ከክረምቱ ጋር ተያይዞ ነዋሪዎች ላይ የሚደርሰውን ጉዳት ለመቀነስ የሚትዮሮሎጂ መረጃዎችን በመለዋወጥ፣ የጎርፍ መከላከል ዕቅድን በማዘጋጀትና በቀበሌዎች ግብረ ኃይሎች እንዲቋቋሙ በማድረግ የተሳኩ ሥራዎችን ለማከናወን ጥረት ሲደረግ መቆየቱን አቶ ከድር አመልክተዋል ።  በአፋር ብሔራዊ  ክልል  እየዘነበ ባለው ከፍተኛ መጠን ያለው ዝናብ  በክልሉ የተለያዩ በአካባቢዎች የሚገኙ  ወንዞች እየሙሉ መመጣታቸውን ዋልታ ዘግቧል ።